2018 թվականի օգոստոսի 9-ին և 21-ին «Փորձաքննությունների ազգային բյուրո» ՊՈԱԿ-ի սարք սարքավորումների ցանկը ՀՀ-ում ԱՄՆ դեսպանության Թմրամիջոցների դեմ պայքարի և իրավապահ համագործակցության (ԹՊԻՀ/INL) ծրագրի շրջանակներում համալրվել է սարքավորումների նոր խմբաքանակով՝ գերարագ «SSD» տեսակի հիշողության կրիչներով և «SATA» տեսակի կոշտ սկավառակներով: Նվիրաբերած հիշողության կրիչների և կոշտ սկավառակների համատեղ կիրառումը ապարատածրագրային փորձագիտական համակարգերի հետ կմեծացնի Փորձաքննությունների ազգային բյուրոյի համակարգչատեխնիկական բաժնի փորձագիտական աշխատանքների հնարավորությունները և զգալիորեն կկրճատի համակարգչատեխնիկական փորձաքննությունների շրջանակում իրականացվող հետազոտությունների ժամանակահատվածը: